మంత్రి వీకే సింగ్‌పై చర్య తీసుకుంటే జీఎస్టీ బిల్లుకు ఒకే : కాంగ్రెస్ - బీఎస్పీ
pnr| Last Updated:       ఆదివారం,  6 డిశెంబరు 2015 (11:50 IST)
ఇటీవల హర్యానాలో సజీవ దహనానికి గురైన ఇద్దరు దళిత బాలలను కుక్కలతో పోల్చిన కేంద్రమంత్రి వీకే సింగ్‌పై చర్య తీసుకోవాలని రాజ్యసభలో కాంగ్రెస్, బీఎస్పీలు పట్టుబట్టనున్నాయి. ఒకవేళ వీకే సింగ్ సభకు వస్తే నిరసన తెలుపుతామని కాంగ్రెస్ తెలిపింది. అలాగే, కేంద్రంలోని ప్రధాని మోడీ ప్రభుత్వం అత్యంత ప్రతిష్టాత్మకంగా భావిస్తున్న వస్తు సేవల పన్ను (జీఎస్టీ)కు రాజ్యసభలో ఆమోదముద్ర పడాలంటే కేంద్ర మంత్రి వీకే సింగ్‌పై చర్య తీసుకోవాల్సిందేనంటూ కాంగ్రెస్, బీఎస్పీలు పట్టుబట్టనున్నాయి.
ప్రస్తుతం పార్లమెంట్ శీతాకాల సమావేశాలు ప్రశాంత వాతావరణంలో జరుగుతున్న విషయం తెల్సిందే. దీంతో వచ్చే ఏప్రిల్ నుంచి దేశవ్యాప్తంగా వస్తు సేవల పన్ను (జీఎస్టీ) విధానం అమలు చేయాలని కేంద్రం భావిస్తోంది. దీంతోపాటు పలు కీలక బిల్లులకు పార్లమెంట్‌లో ఆమోదంపై దృష్టి సారించింది. సోమవారం నుంచి లోక్‌సభలో ఆరు, రాజ్యసభలో ఏడు బిల్లుల ఆమోదానికి అవసరమైన వ్యూహాన్ని అధికార పక్షంఖరారు చేసింది.
జీఎస్టీ, రియల్‌ఎస్టేట్ బిల్లులపై రాజ్యసభలో చర్చకు సమయం ఖరారైంది. ఇంతకుముందే జీఎస్టీ బిల్లుకు లోక్‌సభ ఆమోదం తెలిపినా.. రాజ్యసభలో కాంగ్రెస్ సహా విపక్షాలు సెలెక్ట్ కమిటీకి పంపాలని డిమాండ్ చేశాయి. అయితే సెలెక్ట్ కమిటీ సమర్పించిన నివేదికపై రాజ్యసభలో చర్చ జరుగుతుంది. మార్పులు జరిగితే లోక్‌సభలోనూ చర్చ జరగాల్సి ఉంటుంది. దీనిపై కాంగ్రెస్ చేసిన నాలుగు సూచనలను చేసింది.
సంబంధిత వార్తలు